TPCH กำไรปี 65 โต 28% แตะ 173 ลบ. รับรายได้ขายไฟ-บุ๊กเคลมประกัน แจกปันผล 0.183 บ.
TPCH รายงานกำไรงวดปี 65 โตเฉียด 28% มาที่ 173 ลบ. จากปีก่อนกำไร 135 ลบ. รับรู้รายได้ขายไฟฟ้า-บุ๊กเคลมประกันหนุน แจกปันผล 0.183 บ. ขึ้น XD 27 เม.ย.66 และกำหนดจ่าย 18 พ.ค.66
TPCH รายงานกำไรงวดปี 65 โตเฉียด 28% มาที่ 173 ลบ. จากปีก่อนกำไร 135 ลบ. รับรู้รายได้ขายไฟฟ้า-บุ๊กเคลมประกันหนุน แจกปันผล 0.183 บ. ขึ้น XD 27 เม.ย.66 และกำหนดจ่าย 18 พ.ค.66
17 ก.พ. 2566

บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH รายงานผลประกอบการงวดไตรมาส 4 และงวดปี 65 มีกำไรสุทธิ ดังนี้

โดยปัจจัยที่ส่งผลให้บริษัทมีผลการดำเนินงานที่เติบโต ประกอบด้วย รายได้จากการขายไฟที่เพิ่มขึ้น 7.2% จากช่วงเดียวกันของปีก่อน ขณะที่รายได้อื่นเพิ่มขึ้นมากกว่า 100% จากการได้รับเงินค่าสินไหมทดแทนความเสียหายในธุรกิจหยุดชะงัก และเครื่องจักรหยุดชะงักของโครงการ CRB และโครงการ MWE
พร้อมกันนี้ บริษัทเตรียมปันผลจากงวดดำเนินงานวันที่ 1 ม.ค.65-31 ธ.ค.65 เป็นเงินสด 0.183 บาท กำหนดวันที่ไม่ได้รับสิทธิปันผล (XD) 27 เม.ย.66 และกำหนดจ่าย 18 พ.ค.66
อนึ่งก่อนหน้านี้ นายเชิดศักดิ์ วัฒนวิจิตรกุล กรรมการผู้จัดการใหญ่ TPCH ระบุว่า ในครึ่งหลังของปี 65 จะมีการรับรู้เงินเคลมประกันจากการปิดซ่อมบำรุงนอกแผนของโรงไฟฟ้าชีวมวลช้างแรก ไบโอเพาเวอร์ (CRB) ซึ่งมีการปิดซ่อมบำรุงฯ ไปทั้งสิ้น 4 เดือน คาดว่าจะได้รับเงินเคลมประกันดังกล่าวไม่ต่ำกว่า 30 ล้านบาท เข้ามาในไตรมาส 4/65 ซึ่งอิงจากเงินเคลมประกันโรงไฟฟ้าชีวมวลแม่วงก์ เอ็นเนอร์ยี (MWE) รอบก่อนที่มีการปิดซ่อมบำรุงนอกแผน 3 เดือน